Diari Oficial de la Generalitat Valenciana


Sumari del DOGV 3943, del 20-02-2001 (2001/1496)

ORDRE de 5 de febrer de 2001 de la Conselleria de Medi Ambient, per la qual es fixen els períodes hàbils i les normes generals relacionades amb la pesca en aigües continentals de la Comunitat Valenciana durant la temporada 2001-2002.
-----------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/02/05/(1)/dof/vci/html**

### Dades del document

Número de DOGV
:   3943

Data del DOGV
:   20-02-2001

Secció del DOGV
:   I. DISPOSICIONS GENERALS

Número del document
:   2001/1496


Data del document
:   05-02-2001

Organisme emissor
:   Conselleria de Medi Ambient

Tipus de document
:   Ordre

Descriptors 

:   * regulació de la pesca
    * indústria pesquera
    * temporada de pesca

ORDRE de 5 de febrer de 2001 de la Conselleria de Medi Ambient, per la qual es fixen els períodes hàbils i les normes generals relacionades amb la pesca en aigües continentals de la Comunitat Valenciana durant la temporada 2001-2002. [2001/1496]
  
D'acord amb el que disposa la Llei de Pesca Fluvial de 20 de febrer de 1942, i el seu Reglament de 6 d'abril de 1943, així com el que indica l'article 33, apartat 2, de la Llei 4/1989, de 27 de març, de Conservació dels Espais Naturals de la Flora i Fauna Silvestres, es fixen els períodes hàbils de pesca i les normes generals aplicables en la pesca en les aigües continentals de la Comunitat Valenciana.
  
En atenció a aquests motius, a proposta de la Direcció General de Planificació i Gestió del Medi, fent ús de les facultats que tinc atribuïdes,
  
ORDENE
  
Article 1. Espècies
  
Les espècies la pesca de les quals és permesa en aigües continentals de la Comunitat Valenciana són:
  
Anguila (Anguilla anguilla)
  
Truita arc iris (Oncorhynchus mykss)
  
Truita comuna (Salmo trutta) - Només pesca sense mort
  
Luci (Esox lucius)
  
Barbs (Barbus sp)
  
Carpa (Cyprinus carpio)
  
Carpí roig (Carassius auratus)
  
Black bass (Micropterus salmoides)
  
Tenca (Tinca tinca)
  
Bagra comuna (Leuciscus pyrenaicus)
  
Llobarro (Dicentrarchus labrax)
  
Mugílids: llissa vera, llissa calua, llissa de cap xiquet i llissa llobarrera (llises incloses en les espècies Chelon labrosus, Liza ramada, Liza saliens i Mugil cephalus)
  
Carranc de riu americà (Procambarus clarkii).
  
Albor (Alburnus alburnus)
  
Peix sol (Lepomis gibbosus)
  
Luciperca (Lucioperca lucioperca)
  
Article 2
  
Les talles mínimes per a aquestes espècies es relacionen a continuació, sense perjudici de les reglamentacions vigents en cada vedat.
  
S'entendrà per longitud en els peixos, la distància existent des de l'extremitat anterior al cap fins al punt mitjà de la part posterior de l'aleta cabal o cua estesa.
  
Espècies cm
  
Anguila 25
  
Truita arc iris 19
  
Truita comuna Pesca sense mort
  
Luci 40
  
Barbs 18
  
Carpa 18
  
Tenca 25
  
Llobarro 25
  
Black bass 25
  
Múgils 25
  
Resta de peixos 8
  
Luciperca, Albor i peix sol Sense talla
  
Tots aquells exemplars que es capturen de mida igual o inferior a l'establida s'hauran de restituir immediatament a l'aigua d'on van ser extrets.
  
Article 3. Limitacions i prohibicions de caràcter general
  
a) Xarxes. L'ús de xarxes és prohibit i només és autoritzable, amb caràcter excepcional, segons s'estableix en la Llei 4/1989, de Conservació dels Espais Naturals i de la Flora i Fauna Silvestres, i la Llei de Pesca Fluvial.
  
b) Esquers. Queda prohibida la utilització dels següents tipus d'esquers: peixos vius, crancs vius o morts i ous de peixos.
  
c) Queda prohibida la pesca nocturna, excepte en la modalitat tradicional per a captura d'anguila denominada molinà (pesca sense ham) i en aigües no truiteres.
  
L'horari hàbil de pesca és el comprés entre una hora abans de l'eixida del sol fins una hora després de la seua posta, prenent les hores de l'eixida i l'ocàs de l'almanac.
  
Article 4. Vedats de pesca
  
A fi de protegir i fomentar la fauna ictiològica, durant la present temporada s'establixen els vedats de pesca que s'especifiquen en l'annex I. En ells queda totalment prohibida la captura de qualsevol espècie.
  
Article 5. Vedats
  
La relació de vedats de pesca s'indica en l'annex II. Per a practicar la pesca en aquests trams cal un permís especial, personal i intransferible. Les condicions especifiques a què se subjecta la pesca en aquests vedats seran establides per les direccions territorials de la Conselleria de Medi Ambient corresponents.
  
Article 6. Pesca de la truita
  
1. El període hàbil per a la present temporada en les zones lliures serà del tercer diumenge de març, dia 18, al 31 d'agost.
  
2. Els dies hàbils per a la pesca seran: dilluns, dijous, divendres, dissabtes, diumenges i festius.
  
3. D'acord amb l'article 18 de la Llei de Pesca Fluvial, es consideren aigües habitades per la truita les indicades en els quadres de l'annex III. Hi regiran les condicions específiques que s'assenyalen en cada tram, a més d'aquelles que no s'indiquen, però siguen de caràcter general.
  
4. El nombre màxim de captures per pescador i dia serà de sis exemplars de truita arc iris en zones lliures on estiga autoritzada. El nombre de captures autoritzades en els vedats vindrà determinada per la reglamentació especifica vigent en cada vedat.
  
Atesa l'escassesa de truita comuna (Salmo trutta), durant la present temporada està prohibida la seua pesca, excepte en aquelles zones en què es practique la pesca sense mort.
  
5. S'autoritza amb caràcter general els següents procediments i modalitats de pesca i esquer:
  
a) Pesca a una sola canya, sense abandó.
  
b) Esquers artificials i, a més, verdet i fruita del temps per a ciprínids.
  
c) Pesca sense mort amb mosca, cullereta amb un sol ham, a vedats sense mort.
  
6. Es prohibix esquerar les aigües abans o durant la pesca en aigües de truites.
  
Article 7. Pesca de perca americana o black bass (Micropterus salmoides)
  
1. El període hàbil per a la present temporada comprendrà tot l'any, amb l'obligatorietat de tornar amb vida a l'aigua totes les captures que es realitzen en els embassaments artificials des del dia 1 d'abril al 31 de maig, per ser època de fresa i reproducció de l'espècie. Durant aquest període no es podran autoritzar concursos de pesca d'aquesta espècie.
  
2. El nombre màxim de captures per pescador i dia serà de sis exemplars.
  
3. Aquestes limitacions només són aplicables a aigües d'embassaments artificials.
  
Article 8
  
Les restants espècies indicades en l'article 1 podran pescar-se amb canya durant tot l'any, fora dels trams declarats oficialment habitats per la truita, que es relacionen en l'annex III.
  
Article 9. Cranc de riu
  
Només es permet la pesca del cranc de riu americà (Procambarus clarkii). Podrà pescar-se durant tot l'any sense limitació de grandària ni nombre d'exemplars, podent utilitzar un màxim de huit salabres sense abandó.
  
Article 10. Indemnitzacions
  
A efectes d'exigir l'oportuna indemnització pels exemplars pescats il·legalment al territori de la Comunitat Valenciana, en l'annex IV es fixa el barem de valoració de les distintes espècies piscícoles.
  
Article 11
  
S'autoritza a les direccions territorials de la Conselleria de Medi Ambient perquè es modifiquen els períodes, les zones hàbils de pesca, nombre de captures, esquers a usar i, a més, podran establir vedes temporals com a conseqüència de les condicions biològiques de les masses d'aigua, repoblacions o circumstàncies meteorològiques adverses, i incrementar les talles mínimes de captura.
  
Article 12. Concursos i competicions de pesca
  
Per a la realització de concursos i competicions de pesca serà preceptiva l'autorització de les direccions territorials de la Conselleria de Medi Ambient, les quals podran realitzar modificacions excepcionals de la normativa contemplada en aquesta ordre pel que fa a esquer, talles, quotes i dies hàbils.
  
Els concursos i competicions seran tramitats per la Federació de Pesca de la Comunitat Valenciana a través de les seues delegacions provincials, que presentarà un calendari en els serveis territorials de la Conselleria de Medi Ambient abans del 15 de març del 2001.
  
Article 13
  
Es consideren com a aigües embassades aquelles que coincidisquen amb l'àrea anegable en situació de màxima capacitat de la pressa o embassament.
  
Article 14
  
Les prohibicions i limitacions generals no arreplegades en la present ordre es regiran pel que disposa la Llei de Pesca Fluvial i el seu reglament, i per la Llei 4/1989, de 27 de març, i el Reial Decret 1.095/1989, de 8 de setembre. La pesca de l'angula es regirà per normativa pròpia.
  
DISPOSICIÓ FINAL
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
València, 5 de febrer del 2001
  
El conseller de Medi Ambient,
  
FERNANDO MODREGO CABALLERO
  
ANNEX I
  
VEDATS
  
Província Riu Tram
  
Castelló Villahermosa Des de la seua entrada en la província de Castelló fins al pont de la carretera entre Villahermosa del Río i Cortes de Arenoso
  
Castelló Villahermosa Des del pont de la carretera de Cedraman fins al pont de la Giraba.
  
Castelló Palància Des del pont antigues escoles fins al límit de termes entre Teresa i Bejís.
  
Castelló Palància Des del seu naixement fins al límit superior del vedat de Bejís
  
Castelló Sénia Des del naixement fins a l'estació d' aforament
  
València Xúquer Al seu pas pel municipi de Cullera 800 m de longitud en nom de la compatibilitat amb l'activitat i el trànsit portuari
  
València Ebrón Des del Pont de la Central de Castielfabib fins a la presa inclusivament de la Piscifactoria de Torrebaja
  
València Ebrón Canal de derivació de la piscifactoria de Torrebaja
  
València Vallanca Des del seu naixement fins a la desembocadura
  
València Reatillo Des del límit del terme de Sot de Chera i Chulilla fins a la confluència amb el riu Túria
  
Alacant Algar Des del naixement fins a la confluència amb el Guadalest
  
Alacant Barranc. de
  
 l'Encantada Des del naixement fins a la confluència amb el riu Serpis
  
ANNEX II
  
Vedats de pesca
  
Vedats de truita
  
Denominació Riu km
  
1. Balma I Bergants 3,0
  
2. Balma II Bergants 4,3
  
3. Vedat de Bejís Palància 3,1
  
4. Teresa Palància 4,2
  
5. Segorbe Palància 6,0
  
6. Benagés Villahermosa 5,0
  
7. Cedraman Villahermosa 2,8
  
8. Ludiente Villahermosa 6,0
  
9. Penyes Negres Villahermosa 4,6
  
10. Terrer Cabriol 2,2
  
11. Túria Túria 8,5
  
12. Riba-roja Túria 6,0
  
13. Frare Fraile 4,5
  
14. El Racó de Ademuz Túria 4,2
  
15 Vinalopó Vinalopó 1,5
  
16 Chulilla Túria 3,2
  
17 La Gerra Bunyol 3,5
  
18 Beniarrés Serpis 8,5
  
19 Bugarra-Gestalgar Túria 7,5
  
Altres vedats: ciprínids, anguila i altres no salmònids
  
Denominació Riu o Embassament km o ha
  
20 Bullent Bullent 7,3 km
  
21 Molinell Molinell 8,4 km
  
22 Amadorio Amadorio 73,0 ha
  
23 riu Xúquer Xúquer 2,0 km
  
24 Cortes de Pallars Cortes II 403,6 ha
  
25 Fortaleny Xúquer 4,5 km
  
ANNEX IV
  
Barem de valoració per a espècies aqüícoles
  
Espècies protegides
  
 PTA/exemplar euros/exemplar
  
Samaruc 10.000 60,10
  
Fartet 2.000 12,02
  
Tortugues 5.000 30,05
  
Altres espècies
  
 PTA/kg euros/kg
  
Angula 77.586 643,51
  
Cranc autòcton 10.000 60,10
  
Anguila 2.000 12,02
  
Truita comuna 37.500 461,25
  
Truita arc iris 5.000 30,05
  
Qualsevol altra espècie piscícola


Còpia Permalink ELI